મુંબઈઃ આ વાત તો તમામ લોકો જાણે છે કે ફિલ્મ ‘કુલી’ના શૂટિંગ દરમિયાન એક ફાઈટ સીનમાં એક્ટર પુનીત ઈસ્સરે અમિતાભને મુક્કો માર્યો હતો અને તેમના આંતરડા ફાટી જવાને કારણે બિગ બીને મૃત્યુ સામે લડાઈ લડવાનો વારો આવ્યો હતો. અમિતાભને મુક્કો કેવી રીતે વાગ્યો? શું પુનીતે અમિતાભને જાણીજોઈને મુક્કો માર્યો હતો. આ વાતનો જવાબ પુનીત ઈસ્સરે એક ઈન્ટરવ્યૂમાં આપ્યો હતો. પુનીત ઈસ્સરનો જન્મ 12 સપ્ટેમ્બરના રોજ થયો હતો. આ સમયે અમે તમારી સમક્ષ જણાવી રહ્યાં છીએ કે, વાસ્તવમાં ‘કુલી’ના સેટ પર થયું શું હતું? પુનીતે જણાવ્યું કે, વાસ્તવમાં ફાઈટ સીનમાં તેને અમિતાભને મુક્કો મારવાનો હતો. પુનીત કરાટેમાં 8th ડાઉન બ્લેક બેલ્ટ રહ્યાં હતા. ફાઈટ ચાલી રહી હતી ત્યારે અમિતાભ એક બોર્ડથી ટકરાઈને આગળ આવ્યા અને ત્યારે જ પુનીતનો મુક્કો તેમને વાગ્યો હતો. જો અમિતાભ બોર્ડથી ટકરાઈ આગળ ન આવતા તો મુક્કાની આટલી જોરદાર અસર થાત નહીં. આ દુર્ઘટના બાદ મુંબઈના બ્રીચ કેન્ડી હોસ્પિટલમાં અમિતાભની સારવાર થઈ અને તેઓ સફળ રીતે બોલિવૂડ કમબેક કરી શક્યા અને હજુ પણ કાર્યરત છે.